open-index/open-wikipedia-markdown huggingface dataset:
Σύσκεψη της Καισαριανής

Η **σύσκεψη στην [[Καισαριανή]]** ήταν η πρώτη συγκέντρωση που πραγματοποιήθηκε από Έλληνες πατριώτες στην Αθήνα στις 15 Μαΐου του 1941, δυο μόλις εβδομάδες μετά την κατάληψή της από τα γερμανο-ιταλικά στρατεύματα κατοχής, με σκοπό την εκτίμηση της νέας κατάστασης που είχε δημιουργηθεί και τη διερεύνηση της πιθανότητας να αναπτυχθεί κάποιας μορφής αντίσταση. Τη σύσκεψη συγκάλεσε ο γεωπόνος Αθανάσιος Κλάρας που πριν μερικές ημέρες είχε επιστρέψει στην πρωτεύουσα από το αλβανικό μέτωπο μετά τη συνθηκολόγηση του ελληνικού στρατού. Σαν τόπος ορίσθηκε ένα δασύλλιο που υπήρχε μεταξύ των συνοικιών Ζωγράφου-Καισαριανής (περιοχή «Κουπόνια») και στη συνάντηση παρέστησαν περίπου 20 άτομα.

Ο Κλάρας, ο οποίος ήταν ενεργό μέλος του ΚΚΕ από την προπολεμική εποχή, προσπάθησε με την ομιλία του να τονώσει το φρόνημα των παρισταμένων σχετικά με τη δυνατότητα ενός ένοπλου αγώνα κατά των κατακτητών. Σύμφωνα με τις μαρτυρίες των ανθρώπων που τον άκουσαν, χρησιμοποίησε τις φράσεις «Ο πόλεμος συνεχίζεται… ναι, συνεχίζεται… θέλω να πω, πως πρέπει να συνεχισθεί… με το όπλο στο χέρι». Πίστευε ότι υπήρχε βάσιμη προοπτική για τη συγκρότηση ανταρτικών σωμάτων, τα οποία θα εξοπλίζονταν είτε με τα καριοφίλια των προγόνων αγωνιστών του 1821, αρχικά, αλλά και με τη διαρπαγή όπλων από τα εχθρικά στρατεύματα, ενώ πολλά όπλα θα προσφέρονταν από τους μαχητές του ελληνοϊταλικού πολέμου που επέστρεφαν πεζή στις γενέτειρές τους, καθώς δεν είχαν συλληφθεί αιχμάλωτοι, κατόπιν εντολής του ίδιου του Χίτλερ. Επίσης, είχε την πεποίθηση ότι, σύντομα, πολλά από τα έγκλειστα στις φυλακές στελέχη του ΚΚΕ θα έβρισκαν τρόπο να αποδράσουν, ώστε να ενισχύσουν τα αντιστασιακά τμήματα. Το όραμα αυτό του Βελουχιώτη αποκτά ιδιαίτερη βαρύτητα τη συγκεκριμένη χρονική στιγμή, αφού τότε ακόμη ίσχυε το Γερμανοσοβιετικό Σύμφωνο μη Επίθεσης και η επίσημη στάση του ελληνικού κομμουνιστικού κόμματος, παρά τις δυο επιστολές του Νίκου Ζαχαριάδη που είχαν προηγηθεί, δεν ήταν προσανατολισμένη στην ένοπλη αντίσταση.

Στη συνάντηση της Καισαριανής πήραν μέρος, εκτός του Αθανάσιου Κλάρα, ο αδελφός του, δικηγόρος Χαράλαμπος Κλάρας, οι (επίσης δικηγόροι) Παντελής Σαμαράς, Αθανάσιος Λαζανάς και Χριστόφορος Σικιώτης, οι αδελφοί Εμμανουήλ (+ Κρύα Βρύση Καστοριάς, 24 Απριλίου 1945) και Στέφανος Τσάφος, Ιγνάτιος και Δημήτριος Δρακούλης, ο Γιάννης Χατζηπαναγιώτης (μετέπειτα «Καπετάν-Θωμάς του Ε.Λ.Α.Σ.), ο χημικός μηχανικός Ιωάννης Ζήσιμος, ο ιατρός Ιωάννης Ευθυμίου, ο ζωγράφος Δημήτριος Μεγαλίδης (που αργότερα εξέδωσε το «Λεύκωμα του Αγώνα» με προσωπογραφίες των μελών της Εθνικής Αντίστασης), οι Νίκος Θεοδωρίδης, Παναγιώτης Μαύρος, Αθανάσιος Παπαδόπουλος και μια γυναίκα, η Μάρω Μάστρακα.

## Πηγές
* Γιάννης Χατζηπαναγιώτου, «Η Πολιτική Διαθήκη του Άρη Βελουχιώτη», εκδόσεις «Δωρικός» (1975), σελ. 29-31, 75 & 83.

## Παραπομπές


Κατηγορία:Εθνική Αντίσταση
Κατηγορία:Ιστορία της Ελλάδας
Αναστάσιος

Το όνομα **Αναστάσιος** μπορεί να αναφέρεται:

*Αναστάσιος (όνομα), της ορθόδοξης και ρωμαιοκαθολικής εκκλησίας που εορτάζεται στις 22 Ιανουαρίου και το Πάσχα.

## Αυτοκράτορες της Βυζαντινής αυτοκρατορίας
*Αναστάσιος Α´, 5ος και 6ος αιώνας.
*Αναστάσιος Β´, 8ος αιώνας.

## Πάπες
*Πάπας Αναστάσιος Α΄, 4ος αιώνας.
*Πάπας Αναστάσιος Β΄, 5ος αιώνας.
*Πάπας Αναστάσιος Γ΄, 10ος αιώνας.
*Πάπας Αναστάσιος Δ΄, 11ος & 12ος αιώνας.

## Πατριάρχες και επίσκοποι
*Αναστάσιος Α΄ Σιναΐτης, επίσκοπος Αντιοχείας, 6ος αιώνας.
*Αναστάσιος Β΄ Σιναΐτης, επίσκοπος Αντιοχείας και εκκλησιαστικός συγγραφέας, 7ος αιώνας.
*Πατριάρχης Αναστάσιος, 8ος αιώνας.

## Σύγχρονη εποχή
*Αρχιεπίσκοπος Τιράνων Αναστάσιος, σήμερα. 

## Δείτε επίσης
*Άγιος Αναστάσιος, άγιος της ορθόδοξης και ρωμαιοκαθολικής εκκλησίας.
*Αναστασία (όνομα), που εορτάζει στις 22 Δεκεμβρίου
Fear No Evil

Το **Fear No Evil** είναι το δεύτερο στούντιο άλμπουμ του βρετανικού χέβι μέταλ συγκροτήματος Grim Reaper, το οποίο κυκλοφόρησε τον Μάιο του 1985 μέσω της "Ebony Records" στην Ευρώπη και μέσω της "RCA" στις Ηνωμένες Πολιτείες.

Αυτό ήταν το μοναδικό από τα τρία στούντιο άλμπουμ που κυκλοφόρησαν οι Grim Reaper κατά την δεκαετία του '80, το οποίο δεν κατάφερε να μπει στη λίστα του Billboard Top-100, φθάνοντας ως το # 111.

Ένα βίντεο κλιπ γυρίστηκε για το ομώνυμο κομμάτι του δίσκου.

## Τραγούδια
1. **Fear No Evil** *(Bowcott, Grimmet)* - 3:59
2. **Never Coming Back** *(Bowcott, Grimmet)* - 3:32
3. **Lord of Darkness (Your Living Hell)** *(Bowcott, Grimmet)* - 2:59
4. **Matter of Time** *(Bowcott, Grimmet)* - 4:14
5. **Rock and Roll Tonight** *(Bowcott, Grimmet)* - 4:03
6. **Let the Thunder Roar** *(Bowcott, Grimmet)* - 4:05
7. **Lay It on the Line** *(Bowcott, Grimmet)* - 4:08
8. **Fight for the Last** *(Bowcott, Grimmet)* - 2:59
9. **Final Scream** *(Bowcott, Grimmet)* - 5:28

## Θέσεις τσαρτ
***Fear No Evil*** *(άλμπουμ)*

***Επίσημη κυκλοφορία: [[Μάιος]] [[1985]]***

## Τα μέλη των Grim Reaper
Το **Fear No Evil** ηχογραφήθηκε από τους εξής μουσικούς:

* **[[Στιβ Γκρίμετ]]** - *[[Φωνητική|φωνητικά]]*
* **Νικ Μπάουκοτ** - *[[κιθάρα]]*
* **Ντέιβ Γουάνκλιν** - *[[μπάσο]]*
* **Μαρκ Σάιμον** - *[[τύμπανα]]*

## Παραπομπές


## Πηγές
* Fear No Evil - Grim Reaper | Songs, Reviews, Credits, Awards | AllMusic
* Grim Reaper - Fear No Evil - Encyclopaedia Metallum

Κατηγορία:Δισκογραφία των Grim Reaper
Κατηγορία:Άλμπουμ του 1985
Σίντια Κλίτμπο

Η **Σίντια Κλίτμπο** (*Cynthia Klitbo*) ισπανική  προφορά ΔΦΑ: [ˈsintja ˈklitβo], γεννημένη στις 11 Μαρτίου 1967 στο Σακατέκας, Σακατέκας, Μεξικό, είναι μεξικανή ηθοποιός της τηλενουβέλας, του θεάτρου και του μεξικάνικου κινηματογράφου. Είναι πιό γνωστή για τους ρόλους της ως Λάουρα στη τηλενουβέλα La Dueña (1995), ως Ταμάρα ντε Ντουβάλ στη τηλενουβέλα El privilegio de amar (1998).

Η Σίντια Κλίτμπο γεννήθηκε στις 11 Μαρτίου 1967 στο Σακατέκας, κόρη Δανού πατέρα και Μεξικανής μητέρας. Άρχισε την τηλεοπτική καριέρα της το 1987 στη τηλενουβέλα *Como Duele Callar*. Συμμετείχε επίσης στις τηλενουβέλες όπως *Amor en Silencio*, *Mi Segunda Madre*, *Yo Compro Esa Mujer*. Η Σίντια ξεχώρισε στη τηλενουβέλα *Cadenas de amargura*.

Στην τηλενουβέλα  *La Dueña* άλλη μια φορά έπαιξε την κακιά. Οι αξιόλογες παραστάσεις στις τηλενουβέλες *Alguna vez*, *Tendremos alas*, *El Privilegio de Amar* και *La Casa en la Playa* καθιέρωσαν τη Σίντια ως μία από τις πιο γνωστές ηθοποιούς της γενιάς της.
 
Η Κλίτμπο έχει ένα ευρύ φάσμα των υποκριτικές ικανότητες. Αξιόλογες παραστάσεις με βαθιές ψυχολογικές ερμηνείες φέρονται στην οθόνη από αυτήν την ηθοποιό. Στην τηλενουβέλα *El Privilegio de Amar* ξύρισε το κεφάλι της για να παρουσιάσει την παραφροσύνη και ήττα του χαρακτήρα της.

Στις 1 Αυγούστου 2006 γέννησε ένα κοριτσάκι, την ονόμασε Ελίσα Φερνάντα.

## Παραπομπές


## Εξωτερικοί σύνδεσμοι
* Βιογραφία της Σίντια Κλίτμπο στο esmas    
* Η ''Σίντια Κλίτμπο'' στο Alma Latina

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Rock You to Hell

Το **Rock You to Hell** είναι το τρίτο στούντιο άλμπουμ του βρετανικού χέβι μέταλ συγκροτήματος Grim Reaper, το οποίο κυκλοφόρησε στις 5 Σεπτεμβρίου 1987 μέσω της δισκογραφικής εταιρείας "RCA".

Το εξώφυλλο του άλμπουμ σχεδιάστηκε από τον Γκάρι Σαρπ, ενώ ένα βίντεο κλιπ γυρίστηκε για το ομώνυμο κομμάτι.

Αυτός ήταν ο τελευταίος δίσκος που κυκλοφόρησαν οι Grim Reaper κατά την δεκαετία του '80, αφού διαλύθηκαν λόγω προβλημάτων με την προηγούμενη δισκογραφική τους εταιρεία, "Ebony Records".

Το άλμπουμ ανέβηκε στο # 93 του Billboard στις Ηνωμένες Πολιτείες.

## Τραγούδια
1. **Rock You to Hell** *(Bowcott, Grimmet)* - 4:01
2. **Night of the Vampire** *(Bowcott, Grimmet)* - 3:45
3. **Lust for Freedom** *(Bowcott, Grimmet)* - 4:26
4. **When Heaven Comes Down** *(Bowcott)* - 4:23
5. **Suck It and See** *(Bowcott, Grimmet)* - 2:34
6. **Rock Me 'till I Die** *(Bowcott, Grimmet)* - 4:43
7. **You'll Wish That You Were Never Born** *(Bowcott, Grimmet)* - 4:06
8. **Waysted Love** *(Bowcott, DeMercado)* - 4:18
9. **I Want More** *(Bowcott, Grimmet)* - 4:52

## Θέσεις τσαρτ
***Rock You to Hell*** *(άλμπουμ)*

***Επίσημη κυκλοφορία: [[5 Σεπτεμβρίου]] [[1987]]***

## Τα μέλη των Grim Reaper
Το **Rock You to Hell** ηχογραφήθηκε από τους εξής μουσικούς:

* **[[Στιβ Γκρίμετ]]** - *[[Φωνητική|φωνητικά]]*
* **Νικ Μπάουκοτ** - *[[κιθάρα]]*
* **Ντέιβ Γουάνκλιν** - *[[μπάσο]]*
* **Μαρκ Σάιμον** - *[[τύμπανα]]*

## Παραπομπές


## Πηγές
* Rock You to Hell - Grim Reaper | Songs, Reviews, Credits, Awards | AllMusic
* Grim Reaper - Rock You to Hell - Encyclopaedia Metallum

Κατηγορία:Δισκογραφία των Grim Reaper
Κατηγορία:Άλμπουμ του 1987
Best of Grim Reaper

Το **Best of Grim Reaper** είναι συλλογή τραγουδιών του βρετανικού χέβι μέταλ συγκροτήματος Grim Reaper, η οποία κυκλοφόρησε στις 28 Σεπτεμβρίου 1999 από την δισκογραφική εταιρεία "RCA".

Η συλλογή περιλαμβάνει κομμάτια από τους τρεις δίσκους που κυκλοφόρησε το συγκρότημα κατά την δεκαετία του '80, έχοντας κλίση προς το πρώτο τους άλμπουμ, "*[[See You in Hell]]*", από το οποίο λείπει μόνο το τραγούδι "*Liar*".

## Τραγούδια
1. **See You in Hell** *(Bowcott, Grimmet)* - 4:17
2. **Fear No Evil** *(Bowcott, Grimmet)* - 4:01
3. **Rock You to Hell** *(Bowcott, Grimmet)* - 4:02
4. **Wrath of the Ripper** *(Bowcott, Grimmet)* - 3:13
5. **Lust for Freedom** *(Bowcott, Grimmet)* - 4:27
6. **Never Coming Back** *(Bowcott, Grimmet)* - 3:35
7. **All Hell Let Loose** *(Bowcott, Grimmet)* - 4:27
8. **The Show Must Go On** *(Bowcott, DeMercado)* - 7:27
9. **Let the Thunder Roar** *(Bowcott, Grimmet)* - 4:08
10. **Run for Your Life** *(Bowcott, Grimmet)* - 3:40
11. **Waysted Love** *(Bowcott, DeMercado)* - 4:19
12. **Now or Never** *(Bowcott, Grimmet)* - 2:52
13. **Fight for the Last** *(Bowcott, Grimmet)* - 2:59
14. **Dead on Arrival** *(Bowcott, Grimmet)* - 4:32
15. **Lay It on the Line** *(Bowcott, Grimmet)* - 4:07
16. **Suck It and See** *(Bowcott, Grimmet)* - 2:32
17. **Final Scream** *(Bowcott, Grimmet)* - 5:28

## Τα μέλη των Grim Reaper
Τα τραγούδια του **Best of Grim Reaper** ηχογραφήθηκαν από τους εξής μουσικούς:

* **[[Στιβ Γκρίμετ]]** - *[[Φωνητική|φωνητικά]]*
* **Νικ Μπάουκοτ** - *[[κιθάρα]]*
* **Ντέιβ Γουάνκλιν** - *[[μπάσο]]*
* **Λι Χάρις** - *[[τύμπανα]]*
* **Μαρκ Σάιμον** - *[[τύμπανα]]*

## Πηγές
* Best of Grim Reaper - Grim Reaper | Songs, Reviews, Credits, Awards | AllMusic
* Grim Reaper - Best of Grim Reaper - Encyclopaedia Metallum

Κατηγορία:Δισκογραφία των Grim Reaper
Κατηγορία:Άλμπουμ του 1999
Βίτο Κάσιο Φέρρο

Ο **Βίτο Κάσιο Φέρρο** (Vito Cascio Ferro) ή «Δον Βίτο» (Παλέρμο, Σικελία, 22 Ιανουαρίου ή Σεπτεμβρίου 1862-1943 ή 1945) ήταν Ιταλός κακοποιός, ένας από τους πρώτους «νονούς» της Μαφίας. Ψηλός και κομψός αλλά παντελώς αμόρφωτος, ο Κάσιο Φέρρο πέτυχε να συσπειρώσει γύρω του τους «γκαμπελόττι» (όπως ονομάζονταν οι διαχειριστές των κτημάτων των ισχυρών γαιοκτημόνων της Σικελίας στις αρχές του 20ού αιώνα) και να προσδώσει στην οργάνωσή τους τα χαρακτηριστικά μιας κλειστής συντεχνίας η οποία καταδυνάστευε τους φτωχούς καλλιεργητές, γεωργούς και κτηνοτρόφους ολόκληρου του νησιού.

Επίσης, δημιούργησε έναν στόλο από εξήντα περίπου καράβια με τα οποία εκτελούσε υπερατλαντικά λαθρεμπορικά δρομολόγια προς τις ΗΠΑ, όπου και επέκτεινε τάχιστα τις δραστηριότητές του ιδρύοντας το αμερικανικό παρακλάδι της Μαφίας, την εγκληματική οργάνωση «Μαύρη Χειρ» η οποία στη συνέχεια μετονομάστηκε σε Κόζα Νόστρα.
Χάρη στις ικανότητές του αλλά και στον απόλυτο τρόμο που σκορπούσαν οι άνθρωποί του σε όσους του αντιστέκονταν, ο Δον Βίτο πέτυχε να κερδίσει τον σεβασμό και την αναγνώριση σε όλη τη Σικελία, αναδεικνυόμενος σε άτυπο τοπικό ανώτατο άρχοντα με δικαιώματα ακόμη και φορολόγησης των γηγενών. Οι διάφορες προσβάσεις που απέκτησε σε πολιτικές προσωπικότητες της νήσου του επέτρεπαν, παρά τα πολλαπλά εγκλήματα που διέπραξαν τα εκτελεστικά του όργανα αλλά και ο ίδιος (όπως τη δολοφονία του Ιταλοαμερικανού αστυνομικού διώκτη του Τζόε Πετροζίνο (Joe Petrosino), στις 12 Μαρτίου του 1909) να διαφεύγει της σύλληψης. Σταδιακά, πιστοί συνεργάτες του κατέλαβαν τις περισσότερες από τις δημόσιες θέσεις, ενώ βουλευτές και υπουργοί της κυβέρνησης προσέβλεπαν στη στήριξή του.

Όταν όμως ο νομάρχης του Παλέρμο Τσέζαρε Μόρι  (Cesare Mori) διορίσθηκε αρμόδιος να εξαρθρώσει το δίκτυο της Μαφίας από τον ίδιο τον Μπενίτο Μουσολίνι, ο Βίτο κατέστη ένας από τους βασικούς στόχους του. Τον συνέλαβε τελικά το 1926 για λαθρεμπόριο και τον παρέπεμψε σε δίκη κατά την οποία του πρόσαψαν και πολλές από τις παλαιότερες κατηγορίες, αφού είχε απαλλαγεί άλλες 70 φορές. Στις 27 Ιουνίου του 1930 ο Δον Βίτο καταδικάστηκε σε ισόβια και οδηγήθηκε στις φυλακές «Ucciadone» του Παλέρμο, όπου ο διευθυντής τον υποδέχτηκε με τιμές. Εκεί και πέθανε από φυσικά αίτια, σε ηλικία περίπου 81 ετών. Στους κληρονόμους του άφησε μια τεράστια περιουσία, καρπό των εγκληματικών του πράξεων.

## Πηγές
* Περιοδικό «Ρομάντσο», τεύχος 2207 (Τρίτη 23 Ιουλίου 1985, σελ. 81).

## Παραπομπές


Κατηγορία:Σικελική μαφία
Κατηγορία:Ιταλοί εγκληματίες
Κατηγορία:Αφεντικά της Μαφίας
Φρούριο Ούστρα

Το **Φρούριο Ούστρα** (*[[βουλγαρικά]]: Крепост Устра*) είναι, ερειπωμένο σήμερα, βυζαντινό κάστρο στη Βουλγαρία κοντά στις πόλεις Ζλάτογκραντ και Μομτσίλγκραντ κοντά στα σύνορα με την Ελλάδα στην οροσειρά της Ροδόπης. 

Είναι χτισμένο στη κορυφή βραχώδη λόφου, καταλαμβάνει έκταση 1,300 τετραγωνικά μέτρα, σήμερα διασώζονται 113 μέτρα του τείχους και σε μερικά σημεία έως 2 μέτρα πάχος. Το κάστρο είχε τρεις πύργους, ο ένας τριώροφος με υπόγεια δεξαμενή νερού, η κεντρική πύλη ήταν στα ανατολικά και η πρόσβαση γινόταν με σκαλοπάτια σκαλισμένα στο βράχο. 

Χτίστηκε τον 10ο αιώνα επί βασιλείας του Κωνσταντίνου Πορφυρογέννητου για την προστασία των εμπορικών δρόμων της περιοχής. Πιστεύεται ότι κατακτήθηκε από τον Ιβάν Ασέν Β΄ και πέρασε στην κατοχή των Βουλγάρων. Από το 1968 είναι προστατευόμενο μνημείο πολιτιστικής κληρονομιάς.

## Πηγές
* Έβρος-Σμόλιαν, Δρόμος του πολιτισμού, Φρούριο Ustra

Κατηγορία:Βυζαντινά κάστρα
Κατηγορία:Κάστρα στη Βουλγαρία
Γέζι Κουκούτσκα

Ο **Γιούζεφ Γέζι Κουκούτσκα** () (24 Μαρτίου 1948 – 24 Οκτωβρίου 1989), γεννημένος στο Κατοβίτσε της Πολωνίας, ήταν αλπινιστής και ορειβάτης μεγάλου υψομέτρου. Στις 18 Σεπτεμβρίου 1987, έγινε ο δεύτερος μετά τον Ράινχολντ Μέσνερ, που σκαρφάλωσε και τις 14 κορυφές 8.000 μ. στον κόσμο. Είναι ο πρώτος παγκοσμίως που έκανε πρώτες χειμερινές αναβάσεις σε 3 από τις "οκτάρες": Το Νταουλαγκίρι με τον Αντρέι Τσοκ το 1985, το Κανγκτσενγιούνγκα με τον Κριστόφ Βιελίτσκι το 1986 και το Αναπούρνα Α΄ με τον Αρτούρ Χάγιερ το 1987. Είναι επίσης ο μόνος ορειβάτης που σκαρφάλωσε 4εις "οκτάρες" κατά τη διάρκεια του χειμώνα. Μαζί με τον Ταντέους Πιοτρόβσκι άνοιξε στο K2 νέα διαδρομή (*Πολωνική Γραμμή*), την οποία δεν έχει επαναλάβει κανείς. Προτιμούσε να σκαρφαλώνει σε αλπικό στιλ, και εάν αυτό ήταν δυνατόν σε νέες διαδρομές, κατά τη διάρκεια του χειμώνα και χωρίς βοηθητικό οξυγόνο. Εγκλιματιζόταν αργά στο υψόμετρο, αλλά από τη στιγμή  που εγκλιματιζόταν, μπορούσε να παραμείνει εκτεθειμένος σε μεγάλο υψόμετρο για μεγάλο χρονικό διάστημα, χωρίς ιδιαίτερες απαιτήσεις σε τροφή και νερό.

## Κορυφές 8.000 μ
Ο Κουκούτσκα θεωρείται ευρέως ανάμεσα στην ορειβατική κοινότητα ως ένας από τους καλύτερους ορειβάτες μεγάλου υψομέτρου στην ιστορία. Σκαρφάλωσε και τις δεκατέσσερεις "οκτάρες" σε λιγότερο από 8 χρόνια, χρονικό διάστημα αξεπέραστο από τότε. Σε αυτό το χρονικό διάστημα,ο Κουκούτσκα άνοιξε δέκα νέες διαδρομές. Ανήκε σε μία ελίτ ομάδα Πολωνών Ιμαλαϊστών ορειβατών που εξειδικεύονταν σε χειμερινές αναβάσεις που αυτοαποκαλούνταν οι *Μαχητές του Πάγου*.

Εκτός από το Έβερεστ, σκαρφάλωσε όλες τις κορυφές χωρίς τη χρήση βοηθητικού οξυγόνου.

Ο Κουκούτσκα πέθανε προσπαθώντας να αναρριχηθεί στη Νότια Όψη του Λότσε στο Νεπάλ στις 24 Οκτωβρίου 1989, από αστοχία εξοπλισμού.

## Παραπομπές


## Βιβλιογραφία
*
*
*

## Εξωτερικοί σύνδεσμοι

* Everest History: Jerzy "Jurek" Kukuczka
* Poland.gov.pl: The Crown of the Himalayas
* The legend: 5 stars out of 5 
* Jerzy Kukuczka, il trailer del nuovo film (Italian)

Κατηγορία:Πολωνοί ορειβάτες
Κατηγορία:Γκουράλοι
Σωσίβια λέμβος

thumb|right|Σωσίβια λέμβος
thumb|right|Σωσίβια λέμβος
**Σωσίβια λέμβος** είναι η λέμβος ειδικής κατασκευής μετά στεγανών διαμερισμάτων, προς πρώρα και προς πρύμνη. Έχει τόσο μεγάλο περιθώριο θετικής πλευστότητας, ώστε δεν βυθίζεται, ακόμη και αν κατακλυσθεί από κύματα. Η όλη κατασκευή και το σχήμα των παρειών και των ισχίων της λέμβου παρέχει , εξασφαλίζοντάς την από κινδύνους ανατροπής. Τα πολεμικά πλοία έχουν μία ή δύο σωσίβιες λέμβους, κυρίως προς διάσωση ανδρών πεσόντων στη θάλασσα. Τα εμπορικά όμως και τα μεγάλα επιβατηγά, φέρουν αριθμό σωσίβιων λέμβων επαρκή, ώστε να περιλάβουν το πλήρωμα και τους επιβάτες. Η καθαίρεση των σωσίβιων τούτων λέμβων επιτυγχάνεται δι' ειδικού τύπου επωτίδων, που μπορούν να λειτουργήσουν ακόμη και αν το πλοίο έχει λάβει μεγάλη κλίση. Συνήθως είναι τοποθετημένες  στα καταστρώματα των πλοίων, για να χρησιμοποιηθούν παράλληλα με τα σωσίβια, σε περίπτωση ναυαγίου. Σε αυτές βρίσκονται αποθηκευμένα συμπυκνωμένα τρόφιμα και διάφορα αντικείμενα, χρήσιμα για τη διάσωση των ναυαγών όπως: φακοί, σφυρίχτρες, φωτοβολίδες, κιτ αλιείας, κουβέρτες, νερό και αποθηκευμένα τρόφιμα.            

Κατηγορία:Λέμβος
Κατηγορία:Σωστικά μέσα
Φρούριο Μπέαδνος

Το **Φρούριο Μπέαδνος** (*[[βουλγαρικά]] :  Крепостта Беаднос*) είν αι μικρό κάστρο, ερειπωμένο σήμερα, στην οροσειρά της Ροδόπης κοντά στη Βουλγαρική πόλη Ντεβίν. 

Η ιστορία του δεν είναι πολύ γνωστή, αναφέρεται ανάμεσα στα φρούρια της Ροδόπης που έδωσε η Άννα της Σαβοΐας στον Βούλγαρο τσάρο Ιβάν Αλεξάντερ. Η Άννα τα δώρισε στον Ιβάν για την βοήθεια του εναντίον του Ιωάννη Καντακουζηνού διεκδικητή του Βυζαντινού θρόνου.

Σήμερα από το κάστρο διασώζονται τμήμα του τείχους χτισμένο με ξύλινα δοκάρια και πέτρα. Είχε ακανόνιστο σχήμα, το μήκος του υπολογίζεται στα 50 και το πλάτος του στα 25 μέτρα. Δίπλα στο κάστρο διασώζονται ερείπια οικισμού όπου πιστεύεται ότι χρησιμοποιούνταν από την φρουρά και τις οικογένειες τους κι εγκαταλείφθηκε την ίδια εποχή με το κάστρο.

## Πηγές
* Έβρος-Σμόλιαν, Δρόμος του πολιτισμού, Φρούριο Beadnos του Δήμου Devin

Κατηγορία:Βυζαντινά κάστρα
Κατηγορία:Κάστρα στη Βουλγαρία
Κλιφ Ουίλιαμς

Ο **Κλιφ Ουίλιαμς** είναι Βρετανός μπασίστας της χαρντ ροκ μουσικής σκηνής, γνωστός ως μέλος του συγκροτήματος AC/DC από το 1977 μέχρι σήμερα.

## Βιογραφία
Ο Ουίλιαμς γεννήθηκε τον Δεκέμβριο του 1949 στο Ρόμφορντ, προάστιο του Λονδίνου. Η οικογένεια του μετακόμισε στο Λίβερπουλ όταν ήταν δώδεκα ετών και ο Ουίλιαμς γνώρισε από κοντά την συνεχώς αναπτυσσόμενη σκηνή του Merseybeat. Την επόμενη χρονιά ξεκίνησε να παίζει ημί-επαγγελματικά και στα 16 του χρόνια σταμάτησε την φοίτηση του στο σχολείο με σκοπό να επικεντρωθεί στην μουσική.
Το 1967 έγινε επαγγελματίας και επέστρεψε στο Λονδίνο. Μαζί με τον κιθαρίστα Λόρι Γουάιζφιλντ, τον τραγουδιστή Μικ Σταμπς, τον κιμπορντίστα Κλάιβ Τζον και το ντράμερ Μικ Κουκ σχημάτισαν τους Home. Μετά την υπογραφή συμβολαίου συνεργασίας με την "CBS", κυκλοφόρησαν τρεις δίσκους μέχρι το 1973, με μοναδική επιτυχία το σινγκλ "*Dreamer*" το οποίο ανέβηκε στο βρετανικό Top-50.
left|thumb|150px|Ο Ουίλιαμς σε συναυλία το 1981
Οι Home διαλύθηκαν το 1974 και Ουίλιαμς, μετά από μία αμερικάνικη περιοδεία με τον τραγουδιστή Αλ Στιούαρτ εντάχθηκε στους Bandit, με τους οποίους κυκλοφόρησε το ομώνυμο άλμπουμ το 1976. Σύντομα, το συγκρότημα διαλύθηκε και Ουίλιαμς βρέθηκε να αναζητάει συγκρότημα για να συνεργαστεί.
Το καλοκαίρι του 1977, οι AC/DC απέλυσαν τον Μαρκ Έβανς και βρέθηκαν στην αναζήτηση μπασίστα. Ο Τζέιμς Λίδερλαντ των Colosseum πρότεινε τον Ουίλιαμς για την θέση. Στις 27 Μαΐου 1977 και μετά από τέσσερις οντισιόν έγινε μέλος του συγκροτήματος και περιόδευσε μαζί τους για πρώτη φορά για την προώθηση του δίσκου "*[[Let There Be Rock]]*", ενώ πραγματοποίησε το δισκογραφικό του ντεμπούτο με το συγκρότημα στον δίσκο "*[[Powerage]]*" του 1978. Έχει παραμείνει με τους AC/DC από εκεί και έπειτα, με μία προσωρινή αποχώρηση το 1991 λόγω μόλυνσης στα νεφρά, όπου την θέση του πήρε ο Πολ Γκρεγκ για μερικές εμφανίσεις στην Βόρεια Αμερική. Μαζί τους ηχογράφησε ιδιαίτερα επιτυχημένους δίσκους όπως τα "*[[Highway To Hell]]*", "*[[For Those About To Rock]]*", "*[[The Razor's Edge]]*", "*[[Black Ice]]*" και το δεύτερο σε πωλήσεις άλμπουμ όλων των εποχών, το "*[[Back In Black]]*" του 1980.
Παράλληλα με την πορεία του στους AC/DC, ο Ουίλιαμς πραγματοποίησε ελάχιστες συνεργασίες με άλλους καλλιτέχνες όπως το σινγκλ "*I Want My Heavy Metal*" του Άνταμ Μπομπ το 1984 και το "*San*" των Emir & Frozen Camels το 2002.
Είναι παντρεμένος με την Τζορτζίν Ουίλιαμς από το 1980 και διαμένουν στις Ηνωμένες Πολιτείες έκτοτε, αρχικά στην Χαβάη και στην συνέχεια στο Φορτ Μάιερς της Φλόριντα. Έχουν δύο παιδιά, την Έριν και τον Λουκ.

## Δισκογραφία

## Πηγές
* Cliff Williams | Biography | AllMusic
* Cliff Williams | Credits | AllMusic
* A biography of Cliff Williams - Overblog 
* Cliff Williams | AC/DC Zone

## Εξωτερικοί σύνδεσμοι

* AC/DC Home | The Official AC/DC Site 

Κατηγορία:Ροκ μουσικοί
Κατηγορία:Μπασίστες
Κατηγορία:Βρετανοί μουσικοί
Κατηγορία:Μέλη των AC/DC
Σόλσμπερι (Ρωσία)

Η νήσος **Σόλσμπερι** (ρωσικά: *Остров Солсбери*) είναι ρωσικό νησί στον Αρκτικό ωκεανό και ειδικότερα το έκτο μεγαλύτερο νησί του αρχιπελάγους της γης του Φραγκίσκου Ιωσήφ μετά τη νήσο Ζεμλιά Γκεόργκα (Γη του Γεωργίου), τη Γη του Βίλτσεκ, τη νήσο Γκράχαμ Μπελ, τη Γη της Αλεξάνδρας και το Χωλ. Έχει έκταση 960 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 482 μέτρων. Το νησί πήρε το όνομα του από τον Αμερικανό γεωλόγο Ρόλλιν Ντάνιελ Σόλσμπερι και διοικητικά ανήκει στην περιφέρεια Αρχάγγελσκ.

## Εξωτερικοί σύνδεσμοι
* 

Κατηγορία:Νησιά του Όμπλαστ του Αρχάγγελσκ
Εντουάρ Μορτιέ

Ο **Εδουάρδος Μορτιέ**, ή κατά πλήρες όνομα «Αδόλφος Εδουάρδος Καζιμίρ Ιωσήφ Μορτιέ» (γαλλ. *Adolphe Édouard Casimir Joseph Mortier*), (1768 - 1835) ήταν Γάλλος στρατάρχης υπό τον Ναπολέοντα από τον οποίο και έλαβε τον τίτλο **Δούκας της Τρεβίζ** (Τρεβίζου). Ήταν ένας από τους στρατάρχες που εγκατέλειψαν τον Ναπολέοντα και που συνθηκολόγησε στη μάχη του Παρισιού το 1814. Αργότερα ανέλαβε πρωθυπουργός της Γαλλίας.  

## Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Ανατολικό πυλώνα, Στήλη 13).

## Παραπομπές


## Εξωτερικοί σύνδεσμοι
* 

Κατηγορία:Στρατάρχες της Γαλλίας
Κατηγορία:Ναπολεόντειοι Πόλεμοι
Κατηγορία:Πρωθυπουργοί της Γαλλίας
Κατηγορία:Ιππότες του Τάγματος του Αγίου Πνεύματος
Κατηγορία:Ονόματα χαραγμένα στην Αψίδα του Θριάμβου
Κατηγορία:Στρατάρχες της Πρώτης Γαλλικής Αυτοκρατορίας
Φρούριο Καλέτο

Το **Φρούριο Καλέτο** (*[[βουλγαρικά]] : Крепост Калето*) είναι κάστρο, ερειπωμένο σήμερα, στη Βουλγαρία. Βρίσκεται κοντά στο χωριό Κοσνίτσα του Δήμου Σμόλιαν, σε υψόμετρο 1006 μέτρα στην κορυφή λόφου. 

Το κάστρο χτίστηκε το 5ο αιώνα από τους Βυζαντινούς και τον 6ο αιώνα αναφέρεται κατεστραμμένο, μετά από πολλά χρόνια επισκευάστηκε και κατοικήθηκε πάλι. Χρησιμοποιήθηκε για τον έλεγχο και ασφάλεια του δρόμου που διέσχιζε την κοιλάδα του ποταμού Άρδα, αλλά και την προστασία των κατοίκων των γειτονικών χωριών. Πιστεύεται ότι στέγαzε την φρουρά με τις οικογένειες τους. Το κάστρο σχετίζεται την Άννα της Σαβοΐας που το δώρησε μαζί με άλλα στον Βούλγαρο τσάρο Ιβάν Αλεξάντερ για την βοήθεια του εναντίον του Ιωάννη Καντακουζηνού διεκδικητή του Βυζαντινού θρόνου.

Σήμερα σώζεται τμήμα του βόρειου τείχους μήκους 47 μέτρων, και του δυτικού τείχους μήκους 38 μέτρων. Η κεντρική πύλη του ήταν σε σπήλαιο που και σήμερα αν και κατεστραμμένη το σπήλαιο είναι η μόνο πρόσβαση σε αυτό. Τα τείχη είχαν πάχος 1.70 έως 1.80 μέτρα. Στο κάστρο έχουν βρεθεί ερείπια ναού της αρχαιότητας. 

Από το 1955 αποτελεί μνημείο πολιτιστικής κληρονομιάς της Βουλγαρίας.

## Πηγές
* Έβρος-Σμόλιαν, Δρόμος του πολιτισμού, Το φρούριο Kaleto κοντά στο χωριό Kosnitsa, του Δήμου Smolyan

Κατηγορία:Βυζαντινά κάστρα
Κατηγορία:Κάστρα στη Βουλγαρία
Κάστρο του Σόκο Γκραντ

Το **Κάστρο του Σόκο Γκραντ** (σερβικά: Соко Град) είναι μια μεσαιωνική πόλη και φρούριο 2 χλμ ανατολικά της λουτρόπολης του Σκομπάνια στη Σερβία. Το φρούριο ανακηρύχθηκε μνημείο του πολιτισμού μεγάλης σημασίας το 1982, και προστατεύεται από το Σερβικό κράτος.

## Ιστορία
Το φρούριο ιδρύθηκε τον 6ο αιώνα κατά τη διάρκεια της Βυζαντινής Αυτοκρατορίας και της βασιλείας του αυτοκράτορα Ιουστινιανύ Α΄, για την αποτροπή των διεισδύσεων των ευρασιατικών Αβάρων και Σλάβων στη Βαλκανική χερσόνησο. Το 1172, καταλήφθηκε από τον Στέφανο Νεμάνια και έγινε μέρος του μεσαιωνικού σερβικού κράτους. Η Οθωμανική Αυτοκρατορία το κατέλαβε το 1398. Η πόλη καταστράφηκε και σήμερα το μόνο πράγμα ορατό είναι τα ερείπια της πάνω πόλης με μια πύλη, τους τοίχους, και τρεις πύργους.

## Παραπομπές


## Πηγές

*Soko Grad article in Politikin Zabavnik

Κατηγορία:Βυζαντινά κάστρα
Κατηγορία:Κάστρα στη Σερβία
Κατηγορία:Οικισμοί της Βυζαντινής Αυτοκρατορίας
Κάστρο του Ζάτριτς

Το **Κάστρο του Ζάτριτς** (σερβικά : Затрич) είναι ένα φρούριο στο Κοσσυφοπέδιο, τα ερείπια του οποίου βρίσκονται κοντά στο χωριό Ζάτριτς δέκα χιλιόμετρα βόρεια της Ομπάνοβατς. Βρίσκεται σε μία κορυφή που ονομάζεται Γκραντίστε, 1013 μέτρα πάνω από την επιφάνεια της θάλασσας, η οποία δεσπόζει στην κοιλάδα του λευκού Δρίνου και του Πρίζρεν. Έχει χαρακτηριστεί ως προστατευόμενος αρχαιολογικός χώρος, κάτω από την προστασία της Δημοκρατίας της Σερβίας από το 1967.

Δεν υπάρχουν πολλές πληροφορίες για την ιστορία του αλλά πιστεύεται ότι ήταν ένα παλιό βυζαντινό φρούριο ίσως και πόλη, όπου θα μπορούσε να στεγάσει χιλιάδες ανθρώπους.

Αποτελείται από την άνω πόλη, που βρίσκεται στην κορυφή, και την κάτω πόλη. Έχει σχήμα που μοιάζει με αιχμηρό δόντι ή ράμφος , η νότια και η ανατολική πλευρά του προστατεύονται από γκρεμό που σε ορισμένα σημεία φτάνει μέχρι και 50 μέτρα. Στη βόρεια πλευρά του, υπάρχει ένα φυσικό πλάτωμα, όπου η αρχαιολογική έρευνα ανακάλυψε κεραμικά, τούβλα αλλά και οστά, επίσης το περίγραμμα των τεσσάρων τετράγωνων και πολυγωνικών εγκαταστάσεων, και η βάση των πύργων με τις ράμπες, οι οποίες συνδέουν την κάτω πόλη στην άνω πόλη.

## Παραπομπές


## Πηγές
* Иван Здравковић, „Средњовековни градови и дворци на Косову“, Београд, 1975.
*Zatrič, Cultural monuments in Serbia, Serbian Academy of Sciences and Arts

Κατηγορία:Βυζαντινά κάστρα
Κατηγορία:Κάστρα στη Σερβία
Κορυτός

Η **Κορυτός** ήταν βυζαντινή μεσαιωνική πόλη και κάστρο επί της μεσαιωνικής οδού Σκόπια - Στρούμιτσα μία ημέρα μακριά με τα πόδια από τα Σκόπια. 

Ο Άραβας γεωγράφος Αλ Ιντρισί αναφέρει την πόλη ως Κούρτι. Η πόλη αναφέρεται μόνο σε δύο πηγές από το 12ο και τον 13ο αιώνα, και ταυτίζεται με σημερινό Όβτσε πόλο. Μερικοί ιστορικοί πιστεύουν ότι αυτή η πόλη ήταν το σημερινό Κράτοβο, και ότι αυτό είναι στην πραγματικότητα το όνομα της μεσαιωνικής πόλης.

## Παραπομπές


## Πηγές
* 

Κατηγορία:Βυζαντινά κάστρα
Κατηγορία:Οικισμοί της Βυζαντινής Αυτοκρατορίας
Κάστρο του Πρίζρεν

μικρογραφία|Το κάστρο του Πρίζρεν
Το **Κάστρο του Πρίζρεν** (*[[Αλβανική γλώσσα]] : Kalaja e Prizrenit*, *[[σερβικά]] : Призренски*) είναι ένα μεσαιωνικό  φρούριο στο Πρίζρεν, στο Κοσσυφοπέδιο, που κάποτε ήταν η πρωτεύουσα της Σερβικής Αυτοκρατορίας. Ε'ιναι χτισμένο σε ένα λόφο όπου γύρω του αναπτύχθηκε η σύγχρονη πόλη. Το πρώτο φρούριο, που χτίστηκε στην ίδια θέση από τους Βυζαντινούς, επεκτάθηκε περαιτέρω από τον αυτοκράτορα ο Στέφανο Δουσάν. Το φρούριο στη συνέχεια τέθηκε υπό τον έλεγχο των Οθωμανών για τέσσερις αιώνες, δίνοντας του τη σύγχρονη μορφή του.

Ανακηρύχθηκε Μνημείο του πολιτισμού εξαιρετικής σημασίας της Σερβίας το 1948.
Αναφέρεται για πρώτη φορά το 1019 κατά τη στιγμή της βασιλείας του αυτοκράτορα Βασιλείου Β (976-1025). Το 1072 ο Σέρβος πρίγκιπας Κωνσταντίνος Μποντίν (1081-1101) ανακηρύχθηκε εδώ «αυτοκράτορας των Βουλγάρων» κατά τη διάρκεια της μεγάλης σλαβική εξέγερση εναντίον της Βυζαντινής Αυτοκρατορίας που είχε ξεσπάσει.

Από την εποχή του Στέφανου του Πρωτόστεπτου (1196-1223) και μετά, η σημασία του Πρίζρεν αυξήθηκε, ιδιαίτερα κατά τη διάρκεια της βασιλείας του βασιλιά Στέφανου Μιλούτιν (1282-1321) και των αυτοκρατόρων Στέφαν Ντούσαν (1331-1355) και Ούρος Ε΄ (1355-1371 ). Η Πρίζρεν έλεγχε την εμπορική διαδρομή που διέρχεται μέσω της κοιλάδας του Δρίνου και συνέδεε την Αδριατική με το εσωτερικό της Βαλκανικής Χερσονήσου. Ο Δουσάν επέκτεινε την οχύρωση και είχε κληροδότημα του, το Μοναστήρι των Αγίων Ταξιαρχών, χτισμένο στην περιοχή του φρουρίου του Βίσεγκραντ. Η Πρίζρεν υπηρέτησε ως αυτοκρατορική πρωτεύουσα της Σερβίας όπου καλούνται η σερβική Κωνσταντινούπολη.
 
Κατά τη διάρκεια της πτώσης της Σερβικής Αυτοκρατορίας μέχρι τα τέλη του 14ου αιώνα, η πόλη ήταν στην κατοχή αρκετών σερβικών οικογενειών ευγενών, όπως η οικογένεια Μιριαβσέβιτς, η οικογένεια Μπάλσιτς, και η οικογένεια του Μπράνκοβιτς. Με την επέκταση των Οθωμανών αρχίσε να χάνει την εμπορική του σημασία έτσι ώστε το 1433 να αναφέρεται ως έρημη πολιτεία. Το Πρίζρεν έπεσε στα χέρια των Οθωμανών στις 21 Ιουνίου 1455, αν και κάποιες πηγές που τοποθετούν το 1459. Οι Οθωμανοί επέκτειναν το φρούριο και το κράτησαν μέχρι την απελευθέρωση της Πρίζρεν κατά τη διάρκεια του Α΄ Βαλκανικού Πολέμου το 1912.

## Παραπομπές



## Πηγές
*Aleksandar Deroko, *Medieval towns in Serbia, Montenegro and Macedonia*, Belgrade, 1950.
*Ivan Zdravković, *Medieval towns and castles in Kosovo*, Belgrade, 1975.

Κατηγορία:Πρώην πρωτεύουσες της Σερβίας
Κατηγορία:Βυζαντινά κάστρα
Κατηγορία:Κάστρα στη Σερβία
Κατηγορία:Βασίλειο της Σερβίας (Μεσαίωνας)
Κατηγορία:Σερβική Αυτοκρατορία
Journal on European History of Law

Η **Journal on European History of Law** *«Ευρωπαϊκή Ιστορία του Δικαίου»* είναι ένα νομικό περιοδικό, που εκδίδεται στην αγγλική και γερμανική γλώσσα, δύο φορές το χρόνο και αφορά την Ιστορία του Δικαίου στην Ευρώπη. Απευθύνεται σε ιστορικούς του Δικαίου και σε εξειδικευμένους ιστορικούς του Ρωμαϊκού Δικαίου από όλες τις χώρες της Ευρώπης. Πέρα από τα επιστημονικά άρθρα και τις συναφείς αναλύσεις, το παραπάνω περιοδικό περιέχει επίσης βιβλιοκριτικές και νέα από το χώρο της Ιστορίας του Δικαίου. 

Το περιοδικό εκδίδεται από το 2010 από τον εκδοτικό οίκο «STS Science Centre Ltd.», που εδρεύει στο Λονδίνο, για λογαριασμό της Εταιρίας Ιστορίας του Δικαίου με την επωνυμία «Η Ευρωπαϊκή Εταιρία της Ιστορίας του Δικαίου». Όλα τα προς δημοσίευση άρθρα θα εξετάζονται πρώτα από το Επιστημονικό Γνωμοδοτικό Συμβούλιο. 

## Παραπομπές


## Διαδικτυακοί Σύνδεσμοι
*  Journal on European History of Law Το περιοδικό στην ιστοσελίδα «The European Society for History of Law» 
* Journal on European History of LawTo περιοδικό στις ιστοσελίδες του εκδοτικού οίκου «STS Science Centre Ltd.»

## Περιεχόμενα και πλήρη κείμενα των άρθρων
* Central and Eastern European  Online Library  Κεντρική και Ανατολική Ευρωπαϊκή Διαδικτυακή Βιβλιοθήκη, Επιλεγμένα άρθρα για δωρεάν έγγραφα για δωρεάν ανάγνωση και λήψη.

Κατηγορία:Νομικά περιοδικά
Μεζντουσάρσκι

Η νήσος **Μεζντουσάρσκι** (ρωσικά: *Междуша́рский*) είναι ρωσικό νησί στον Αρκτικό ωκεανό και ειδικότερα το τρίτο μεγαλύτερο νησί του αρχιπελάγους της Νόβαγια Ζέμλια μετά τη νήσο Σέβερνι και τη νήσο Γιούζνι. Έχει έκταση 748 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 94 μέτρων. Διοικητικά ανήκει στην περιφέρεια Αρχάγγελσκ.

Κατηγορία:Νησιά του Όμπλαστ του Αρχάγγελσκ
Κατηγορία:Νόβαγια Ζεμλιά
Ευρωπαϊκή Εταιρία Ιστορίας του Δικαίου

Η **Ευρωπαϊκή Εταιρία Ιστορίας του Δικαίου** (αγγλικά: The European Society for History of Law) είναι ευρωπαϊκή οργάνωση που ιδρύθηκε το 2009 και εδρεύει στην πόλη του Μπρνο (Τσεχία). Σκοπός της Ευρωπαϊκής Εταιρίας Ιστορίας του Δικαίου είναι να δημιουργηθεί μια πλατφόρμα για συνεργασία ανάμεσα στους Ιστορικούς του Δικαίου στην Ευρώπη και στα επιστημονικά ιδρύματα και τους υπόλοιπους θεσμικούς φορείς που δραστηριοποιούνται στην μελέτη της Ιστορίας του Δικαίου τόσο σε επίπεδο δημοσιεύσεων όσο και σε και επίπεδο συναντήσεων. Η Ευρωπαϊκή Εταιρία Ιστορίας του Δικαίου αποσκοπεί στη δημιουργία σχέσεων και επαφών όχι μόνο μεταξύ των μελών της ακαδημαϊκής κοινότητας, αλλά και συνεργασίας μεταξύ Ανώτατων Δικαστικών (κυρίως μελών των Συνταγματικών Δικαστηρίων), Νομικών Συμβούλων του Κράτους, Δικηγόρων και παραγόντων της Δημόσιας Διοίκησης, η οποία είναι σημαντική για την εταιρία.

Η κύρια αποστολή της Ευρωπαϊκής Εταιρίας Ιστορίας του Δικαίου είναι να υποστηρίζει την έρευνα της Ιστορίας του Δικαίου, του Ρωμαϊκού Δικαίου και της εξέλιξης αυτής σε διάφορες ευρωπαϊκές χώρες. Ενδεικτικά, παρατίθεται ο κατάλογος των υπό διερεύνηση θεμάτων:

* Νομικά συστήματα και νομικοί θεσμοί
* Νομικά πρόσωπα
* Σημαντικές προσωπικότητες της Ιστορίας του Δικαίου, της Νομικής και της Φιλοσοφίας του Δικαίου
* Ρωμαϊκό Δίκαιο
* Ιστορία της Φιλοσοφίας του Δικαίου.

Για τα μέλη της, η Ευρωπαϊκή Εταιρία Ιστορίας του Δικαίου διοργανώνει συνέδρια, διαλέξεις, σεμινάρια, εκδρομές και συναντήσεις, οι στόχοι των οποίων είναι να συζητηθούν τα τελευταία θέματα της Ευρωπαϊκής Ιστορίας του Δικαίου και να παρουσιαστούν τα αποτελέσματα των ερευνών που έχουν γίνει από Ιστορικούς του Δικαίου από Ευρωπαϊκές Χώρες. Το περιοδικό «Ευρωπαϊκή Ιστορία του Δικαίου», που εκδίδεται στα Αγγλικά και στα Γερμανικά, βοηθούν την οργάνωση να επιτύχει τους σκοπούς που αναφέρθηκαν παραπάνω, χρησιμοποιώντας αυτές τις δύο «παγκόσμιες» γλώσσες.

## Παραπομπές


## Εξωτερικοί σύνδεσμοι
* Επίσημος ιστότοπος (Γερμανικά, Αγγλικά, Τσέχικα, Εβραϊκά, Ρώσικα)

Κατηγορία:Οργανώσεις με έδρα την Ευρώπη
Κατηγορία:Ιστορία του Δικαίου
Κατηγορία:Ρωμαϊκό δίκαιο
Λέργουικ

Το **Λέργουικ** (αγγλικά: *Lerwick*) είναι η πρωτεύουσα και το κύριο λιμάνι των βρετανικών Νησιών Σέτλαντ, τα οποία υπάγονται στη Σκωτία. Είναι η μοναδική αυτοδιοικούμενη πόλη των Σέτλαντ. Επίσης, βρισκόμενο στο νησί Μέινλαντ, αποτελεί τη βορειότερη και ανατολικότερη πόλη της Σκωτίας.

## Μέσα Ενημέρωσης
Το Λέργουικ είναι η έδρα του ραδιοφωνικού σταθμού BBC Radio Shetland που ανήκει στο BBC Σκωτίας.

## Παραπομπές


## Εξωτερικοί σύνδεσμοι

* Η επίσημη σελίδα των Νήσων Σέτλαντ

Κατηγορία:Σέτλαντ
Κατηγορία:Πόλεις της Σκωτίας
The National

Οι **The National** είναι αμερικάνικο ίντι ροκ συγκρότημα που δημιουργήθηκε το 1999 στο Σινσινάτι του Οχάιο και σήμερα έχει ως έδρα το Μπρούκλιν της Νέας Υόρκης. Οι στίχοι τους έχουν περιγραφεί ως *σκοτεινοί, μελαγχολικοί και δυσερμήνευτοι*.

Το 2014, το άλμπουμ τους *Trouble Will Find Me*, ήταν υποψήφιο για το βραβείο του *Καλύτερου Εναλλακτικού Άλμπουμ* στα Βραβεία Γκράμι.

## Μέλη του συγκροτήματος
* Ματ Μπέρνιγκερ – φωνητικά
* Άαρον Ντέσνερ - κιθάρα, μπάσο, πιάνο, πλήκτρα, φυσαρμόνικα, δεύτερα φωνητικά
* Μπράις Ντέσνερ - κιθάρα, πλήκτρα, δεύτερα φωνητικά
* Μπράιαν Ντέβεντορφ - ντραμς, κρουστά, δεύτερα φωνητικά
* Σκοτ Ντέβεντορφ - μπάσο, κιθάρα, δεύτερα φωνητικά

## Δισκογραφία
### Άλμπουμς

## Υποσημειώσεις


## Εξωτερικοί σύνδεσμοι

*  

Κατηγορία:Μουσικά συγκροτήματα αδελφών
Κατηγορία:Αμερικανικά indie rock συγκροτήματα
Κατηγορία:Μουσικά συγκροτήματα από το Οχάιο
Θεμιστοκλής Ξανθόπουλος

Ο **Θεμιστοκλής Ξανθόπουλος** (24 Σεπτεμβρίου 1936 - 2 Σεπτεμβρίου 2021) ήταν Έλληνας πολιτικός μηχανικός, υδραυλικός μηχανικός και Ομότιμος καθηγητής του Εθνικού Μετσόβιου Πολυτεχνείου. 

## Βιογραφικά στοιχεία

Είναι γιος του Σπύρου Ξανθόπουλου και της Ελένης Σισίνη. Από την πλευρά της μητέρας του κατάγεται από παλαιά οικογένεια πολιτικών της Γαστούνης και είναι εγγονός του Γεωργίου Σισίνη, δημάρχου Ήλιδας, καθώς και δισέγγονος του Νικολάου Σισίνη, βουλευτή. Περάτωσε τις εγκύκλιες σπουδές του στη Βαρβάκειο Σχολή και σπούδασε στο τμήμα Πολιτικών Μηχανικών του Εθνικού Μετσόβιου Πολυτεχνείου. Πραγματοποίησε μεταπτυχιακές σπουδές στο Πανεπιστήμιο της Τουλούζ, του οποίου αναγορεύθηκε διδάκτορας.

Το 1965 εξελέγη υφηγητής της Υδραυλικής στο Αριστοτέλειο Πανεπιστήμιο Θεσσαλονίκης και εν συνεχεία έκτακτος και τακτικός καθηγητής, θέση στην οποία παρέμεινε μέχρι το 1975. Το ίδιο εξελέγη τακτικός καθηγητής Υδρολογίας και Υδραυλικών Έργων στη σχολή πολιτικών μηχανικών στο Εθνικό Μετσόβιο Πολυτεχνείο. Το 2004 αποχώρησε από το Πανεπιστήμιο με τον τίτλο του Ομότιμου Καθηγητή. Την περίοδο 1997 - 2003 διετέλεσε πρύτανης του Ε.Μ.Π. ενώ τις περιόδους 1981 - 1983 και 1995 - 1997 πρόεδρος της σχολής πολιτικών μηχανικών.

Την περίοδο 1989 - 1993 χρημάτισε Γενικός Διευθυντής της ΔΕΗ. Τον Μάρτιο του 2004 διορίστηκε υφυπουργός ΥΠΕΧΩΔΕ στον τομέα των δημοσίων έργων στην κυβέρνηση Καραμανλή, θέση στην οποία παρέμεινε μέχρι και τον Σεπτέμβριο του 2009. 

Απεβίωσε τις 2 Σεπτεμβρίου 2021 από πνιγμό, ενώ κολυμπούσε κοντά στο Σούνιο.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες μηχανικοί
Κατηγορία:Έλληνες υφυπουργοί Περιβάλλοντος, Χωροταξίας και Δημοσίων Έργων
Κατηγορία:Οικογένεια Αυγερινού
Ξ
Κατηγορία:Απόφοιτοι του Εθνικού Μετσόβιου Πολυτεχνείου
Dropkick Murphys

Οι Dropkick Murphys είναι αμερικανικό συγκρότημα Celtic punk από την περιοχή του Κουίνσι στη Μασαχουσέτη. Το συγκρότημα ιδρύθηκε το 1996 και είναι γνωστό για τον συνδυασμό punk rock με στοιχεία ιρλανδικής παραδοσιακής μουσικής. Η μπάντα απέκτησε μεγάλη δημοτικότητα κατά τις δεκαετίες του 2000 και 2010, κυρίως μέσα από ζωντανές εμφανίσεις υψηλής ενέργειας και τραγούδια όπως τα “I’m Shipping Up to Boston”, “The State of Massachusetts” και “Rose Tattoo”. Οι Dropkick Murphys συνδέονται στενά με την ιρλανδοαμερικανική κοινότητα της Βοστώνης και συμμετέχουν συχνά σε φιλανθρωπικές και κοινωνικές δράσεις.

## Πολιτικές απόψεις
thumb|150px|left|Ο Κεν Κέισι
Οι Dropkick Murphys είναι γνωστοί για την υποστήριξή τους σε εργατικά σωματεία και συνδικαλιστικές ενώσεις. Στις 22 Φεβρουαρίου 2011 κυκλοφόρησαν το τραγούδι *"Take 'Em Down"*, υποστηρίζοντας τα δικαιώματα των εργατών του Ουισκόνσιν. Ακόμα, έχουν δηλώσει στήριξη και σε άλλες απεργιακές κινητοποιήσεις.

Επίσης, τάσσονται ενάντια στο φασισμό και το ναζισμό. Σε συναυλία των Dropkick Murphys το Μάρτιο του 2013 στη Νέα Υόρκη, ο Κεν Κέισι επιτέθηκε χτυπώντας έναν σκίνχεντ ο οποίος χαιρετούσε ναζιστικά. Έπειτα, από σκηνής δήλωσε: *"Οι ναζιστές δεν είναι ευπρόσδεκτοι στις συναυλίες των Dropkick Murphys."*

## Μέλη του συγκροτήματος
### Τα σημερινά μέλη
* Κεν Κέισι - μπάσο, φωνητικά
* Ματ Κέλυ - ντραμς, δεύτερα φωνητικά
* Αλ Μπαρ - Φωνητικά
* Τζέιμς Λύντς - κιθάρα, δεύτερα φωνητικά
* Τζος "Σκράφι" Γουάλας - γκάιντα, πνευστά
* Τιμ Μπρέναν - κιθάρα, μπουζούκι, μαντολίνο, ακορντεόν, πλήκτρα, πιάνο, δεύτερα φωνητικά
* Τζεφ ΝταΡόσα - μπάντζο, μπουζούκι, μαντολίνο, πλήκτρα, πιάνο, φυσαρμόνικα, σφυρίχτρα, δεύτερα φωνητικά

### Πρώην μέλη
* Ρικ Μπάρτον - κιθάρα
* Μάικ ΜαΚόλγκαν - φωνητικά
* Τζεφ Έρνα - ντραμς
* Μαρκ Όρελ - κιθάρα, ακορντεόν, πιάνο
* Σπάισυ ΜακΧάγκις - γκάιντα
* Ράιαν Φόλτζ - μαντολίνο

## Δισκογραφία
### Άλμπουμς

## Παραπομπές


## Εξωτερικοί σύνδεσμοι

*  

Κατηγορία:Αμερικανικά punk rock συγκροτήματα
Κατηγορία:Μουσικά συγκροτήματα από τη Βοστώνη
Νικόλαος Σισίνης

Ο **Νικόλαος Σισίνης** (1800 - 1880) ήταν Έλληνας συνταγματάρχης και πολιτικός.

## Βιογραφικά στοιχεία

Γεννήθηκε στη Γαστούνη και ήταν γιος του Γιαννάκη Σισίνη, πολιτικού και μέλους παλαιάς οικογένειας πολιτικών, και της Άννας Αυγερινού, κόρης του Γεώργιου Αυγερινού. Εκπροσώπησε την περιφέρεια Ηλείας στην Εθνοσυνέλευση του 1843, στις εκλογές καθώς και στην Β' εν Αθήναις Συνέλευση. Στις εκλογές του 1859 εξελέγη βουλευτής Ηλείας. Υπήρξε επίσης δήμαρχος Ηλιαίων.

Ήταν παντρεμένος με την Χαρίκλεια Οικονόμου και είχαν αποκτήσει επτά παιδιά μεταξύ των οποίων τον Ιωάννη, δικηγόρο και βουλευτή, τον Δημήτριο, αντιστράτηγο ε.α., τον Γεώργιο, δήμαρχο Ήλιδος κ.α. Δισέγγονός του είναι ο Θεμιστοκλής Ξανθόπουλος.

## Αναφορές


Κατηγορία:Βουλευτές Ηλείας
Κατηγορία:Οικογένεια Αυγερινού
Α.Π.Σ. Κεραυνός Θεσπρωτικού

δεξιά|200 px|μικρογραφία|Το έμβλημα της ομάδας

Ο **Αθλητικός Ποδοσφαιρικός Σύλλογος Κεραυνός Θεσπρωτικού** είναι ποδοσφαιρικό σωματείο με έδρα το Θεσπρωτικό του Νομού Πρέβεζας. Διαθέτει τμήμα ανδρών και γυναικών. Τα χρώματα του είναι το κόκκινο, το άσπρο και το μαύρο.

## Ιστορία
Σύμφωνα με τον Χρήστο Γκόντζο ο Κεραυνός προήλθε από μετονομασία του Άρη Θεσπρωτικού τον Απρίλιο του 1945. Ο Άρης υπήρχε από το 1932.Το καταστατικό του συλλόγου έχει ημερομηνία 15 Μαρτίου 1953 και υπογράφηκε από 31 άτομα.Σύμφωνα με το καταστατικό σκοπός του συλλόγου είναι η συμμετοχή σε αθλητικούς αγώνες,εκδρομών,διαλέξεων και έκδοση αθλητικών βιβλίων.Το καταστατικό επικυρώθηκε από το Πολυμελές Πρωτοδικείο Άρτας το 1954.Μετέχει ανελλιπώς στα τοπικά πρωταθλήματα της Ε.Π.Σ. Πρέβεζας-Λευκάδας. Έχει συμμετάσχει τρεις φορές στη διοργάνωση της Δ΄ Εθνικής (1985-86, 1986-87 και 2012-13) και μια φορά στην ερασιτεχνική Γ΄ Εθνική (2013-14). Οι πιο γνωστοί ποδοσφαιριστές που έχει αναδείξει είναι ο Βαγγέλης Φίντζος (ο οποίος αγωνίσθηκε επίσης σε ΠΑΣ Πρέβεζα, Φ.Σ. Κοζάνης κλπ) και ο Δημήτρης Ντόβας που έκανε μεγάλη καριέρα τη δεκαετία του '80 στην Αναγέννηση Άρτας.

## Παρουσίες σε εθνικές κατηγορίες

## Κύπελλο Γ΄ Εθνικής
Το 2013-14 συμμετείχε στο κύπελλο ομάδων Γ΄ Εθνικής. Αποκλείστηκε στην πρώτη αγωνιστική από την Κοζάνη εκτός έδρας με 2-1.

## Διακρίσεις
* Α΄ Κατηγορία Ε.Π.Σ. Πρέβεζας–Λευκάδας:2 (1984-85,2011-12)
* Β’ Κατηγορία Ε.Π.Σ.Πρέβεζας-Λευκάδας:1(2023-2024)αήττητο 
* Κύπελλο Ε.Π.Σ. Πρέβεζας–Λευκάδας:1 (1984-85)
* Φιναλίστ Κυπέλλου Ε.Π.Σ. Πρέβεζας–Λευκάδας:2 (1983-84,1987-88)
* Β΄ Κατηγορία Ε.Π.Σ. Ηπείρου:1 (1972-73)
* Γ΄ Κατηγορία Ε.Π.Σ. Ηπείρου:1 (1970-71)

## Τμήμα ποδοσφαίρου γυναικών
Ο σύλλογος διαθέτει τμήμα γυναικών και συμμετείχε στην Γ΄ Εθνική 2017-18,στον τρίτο όμιλο. Τερμάτισε στην 3η θέση με 6 βαθμούς και πέρασε στην δεύτερη φάση. Εκεί αντιμετώπισε την Σειρήνα Γρεβενών εκτός έδρας. Γνώρισε την ήττα με 2-0 και αποκλείστηκε. Για την σεζόν 2018-19 συμμετείχε στον δεύτερο όμιλο της Γ΄ Εθνικής. Τερμάτισε στην τρίτη θέση με 22 βαθμούς και δεν μπόρεσε να ανέβει στην Β΄ Εθνική. Το 2019-20 συμμετείχε ξανά στην Γ΄ Εθνική. Το πρωτάθλημα διακόπηκε 2 αγωνιστικές πριν το φινάλε εξαιτίας της πανδημίας του COVID-19. Ο Κεραυνός τερμάτισε στην 2η θέση με 19 βαθμούς. Το 2021-22 δεν πραγματοποιήθηκε το πρωτάθλημα. Το 2021-22 συμμετείχε στον δεύτερο όμιλο της Γ΄ Εθνικής και τερμάτισε στην 4η θέση.

## Πορεία σε εθνικές κατηγορίες (γυναίκες)

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Πρέβεζας
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1954
Κατηγορία:Ανενεργές γυναικείες ποδοσφαιρικές ομάδες Ελλάδας
Κάστρο του Σαντ'Αλέσσιο Σίκουλο

Το **Κάστρο του Σαντ'Αλέσσιο Σίκουλο** (ιταλικά: *Castello di Sant'Alessio Siculo*, μτφ. «Κάστρο Αγίου Αλεξίου του Σικελιώτη») είναι βυζαντινό κάστρο στη Σικελία στην κωμόπολη Σαντ'Αλέσσιο Σίκουλο της επαρχίας της Μεσσίνα. Βρίσκεται στις ακτές του Ιονίου μεταξύ Μεσίνα και Ταορμίνα.

## Ιστορία και περιγραφή
Το κάστρο αποτελείται από δύο πύργους, έναν ορθογώνιο και έναν κυκλικό που ενδειάμεσα τους ενώνονται με τείχος. Οι δύο πύργοι, βρίσκονται στις δύο κορυφές του ακρωτηρίου με θέα τη θάλασσα. Ο κυκλικός πύργος από την πλευρά του βουνού και ο ορθογώνιος πύργος στην πλευρά της θάλασσας. Το ακρωτήρι ήδη γνωστό στους αρχαίους Έλληνες ως "Αργυρόν άκρον", ονομαζόταν "Promontorium" από τους Ρωμαίους, οι οποίοι έκτισαν ένα μικτό φρούριο για πρώτη φορά. Κατά τη διάρκεια της μάχης μεταξύ του Οκταβιανού και Πομπήιου (36 π.Χ.), το κάστρο θα φιλοξενήσει το ίδιο Πομπήιο.

Η κατασκευή του σημερινού κάστρου πραγματοποιήθηκε από τον Αλέξιο Α΄ Κομνηνό τον 11ο αιώνα, στα πλαίσια των πολέμων που διεξάγονταν από τους Βυζαντινούς κατά Νορμανδών και Τούρκων. Αργότερα το κάστρο ανήκε στους Άραβες που το κατέλαβαν. Έπειτα το κατέλαβαν οι Νορμανδοί, τότε έγιναν σημαντικές διαρθρωτικές αλλαγές που οδήγησαν την οχύρωση στη σημερινή του μορφή.

Το φρούριο ήταν το σπίτι στο Κάρολου Ε΄ (1500-1558) το 1535. Σε 1608 το κάστρο αγοράστηκε, με την αντίστοιχη βαρονία, από τον Φρατζέσκο Ρομέο Ραντάζο. Αργότερα πέρασε στην οικογένεια των Πατέρνο Καστέλλο.

Στις αρχές του 19ου αιώνα οι Βρετανοί για να υπερασπιστούν την ακτή από τις επιθέσεις των Γάλλων από την Καλαβρία αποκαταστάθηκε το φρούριο με την κατασκευή των εξωτερικών τειχών. Το 1900 το κάστρο αγοράστηκε από τον Ιωάννη Ιμπελλίζερι.

Από το μπροστινό μέρος του κάστρου εκτείνονται δύο υπόγειες σήραγγες που περνούν από κάτω και τελειώνουν σε δύο ανοίγματα στους βραχώδεις τοίχους, η μία στην πλευρά της Μεσίνα, και η άλλη στην πλευρά της Ταορμίνα. Εδώ, κατά τη διάρκεια του Β΄ Παγκοσμίου Πολέμου τα γερμανικά στρατεύματα κατοχής τοποθέτησαν κανόνια του πυροβολικού.

Σήμερα τα κτίρια που συνθέτουν το φρούριο είναι κλειστά για το κοινό, και εν μέρει ερειπωμένα.

## Παραπομπές


## Πηγές
* Castelli d'Italia
* Comune di Sant'Alessio Siculo
* Sant'Alessio Siculo
* Il Castello di Sant'Alessio Siculo

## Εξωτερικοί σύνδεσμοι
* 

Κατηγορία:Βυζαντινά κάστρα
Κατηγορία:Κάστρα στην Ιταλία
Κατηγορία:Κτίρια και κατασκευές στην Σικελία
Άνθιμος

Το όνομα **Άνθιμος** μπορεί να αναφέρεται:

## Πατριάρχες Κωνσταντινουπόλεως
* Πατριάρχης Άνθιμος Α΄, 6ος αιώνας.
* Άνθιμος Β΄, 17ος αιώνας.
* Άνθιμος Γ΄, 19ος αιώνας.
* Άνθιμος Δ΄, 19ος αιώνας.
* Άνθιμος Ε΄, 19ος αιώνας.
* Άνθιμος ΣΤ΄, 19ος αιώνας.
* Πατριάρχης Άνθιμος Ζ΄, 19ος αιώνας.

## Άλλα πρόσωπα της εκκλησίας
* Άνθιμος Α΄ Νικομηδείας, επίσκοπος, μάρτυρας και Άγιος, 3ος & 4ος αιώνας.
* Άνθιμος Μετοχίτης, λόγιος κληρικός, 14ος αιώνας.
* Άνθιμος εξ Ιβηρίας, 17ος & 18ος αιώνας.
* Άνθιμος επίσκοπος Έλους, επίσκοπος και αγωνιστής του ´21.

## Σύγχρονη εποχή
* Μητροπολίτης πρώην Θεσσαλονίκης Άνθιμος, σήμερα.
* Μητροπολίτης Αλεξανδρουπόλεως Άνθιμος Κουκουρίδης, σήμερα.
Γαβριήλ (αποσαφήνιση)

Το όνομα **Γαβριήλ** μπορεί να αναφέρεται:

*Αρχάγγελος Γαβριήλ, ένας από τους Αγγέλους που αναφέρονται στην Αγία Γραφή.
*Γαβριήλ (όνομα), όνομα της ορθόδοξης εκκλησίας που εορτάζεται στις 8 Νοεμβρίου

## Πατριάρχες Κωνσταντινουπόλεως
*Γαβριήλ Α΄, 16ος αιώνας.
*Γαβριήλ Β΄, 17ος αιώνας.
*Γαβριήλ Γ΄, 18ος αιώνας.
*Γαβριήλ Δ΄, 18ος αιώνας

## Σύγχρονη εποχή
*Γιαννάκης Γαβριήλ, Κύπριος πολιτικός. 

## Δείτε επίσης
*Σάλπιγγα του Γαβριήλ
A Space in Time

***A Space in Time*** είναι ο τίτλος του έκτου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Αύγουστο του 1971 μέσω της δισκογραφικής εταιρείας "Chrysalis" στην Ευρώπη και της "Columbia" στην Αμερική.
Ο δίσκος παρουσίασε ένα πιο εμπορικό ηχητικό σύνολο σε σχέση με τα προηγούμενα άλμπουμ τους, ενώ περιείχε την μεγαλύτερη επιτυχία του συγκροτήματος, "*I'd Love to Change the World*", του οποίου το σινγκλ ανέβηκε στο # 10 στον Καναδά και το Top-40 στις Ηνωμένες Πολιτείες. Παρ' όλα αυτά, η εμπορική κατεύθυνση δεν είχε θετική υποδοχή στο ευρωπαϊκό κοινό, με το "*A Space in Time*" να είναι ο πρώτος τους δίσκος ο οποίος δεν κατάφερε να μπει στο Top-10 της Μεγάλης Βρετανίας από το 1968.

## Τραγούδια του δίσκου
**1. One of These Days** *(Alvin Lee)* - 5:52
**2. Here They Come** *(Alvin Lee)* - 4:36
**3. I'd Love to Change the World** *(Alvin Lee)* - 3:44
**4. Over The Hill** *(Alvin Lee)* - 2:28
**5. Baby Won't You Let Me Rock 'n' Roll You** *(Alvin Lee)* - 2:16
**6. Once There Was a Time** *(Alvin Lee)* - 3:22
**7. Let the Sky Fall** *(Alvin Lee)* - 4:19
**8. Hard Monkeys** *(Alvin Lee)* - 3:10
**9. I've Been There Too** *(Alvin Lee)* - 5:44
**10. Uncle Jam** *(Churchill, A. Lee, R.Lee, Lyons)* - 1:57

## Θέσεις τσαρτ

## Τα μέλη των Ten Years After
Οι μουσικοί οι οποίοι ηχογράφησαν το "*A Space in Time*" είναι οι εξής:
* **[[Άλβιν Λι]]** - κιθάρα, φωνητικά
* **[[Λίο Λάιονς]]** - μπάσο
* **[[Τσικ Τσέρτσχιλ]]** - πλήκτρα
* **[[Ρικ Λι]]** - τύμπανα

## Παραπομπές


## Πηγές
* Ten Years After - A Space in Time | Songs, Reviews, Credits, Awards | AllMusic
* Ten Years After - A Space in Time | Sputnikmusic
* Ten Years After reviews

Κατηγορία:Δισκογραφία των Ten Years After
Κατηγορία:Άλμπουμ του 1971
Μάχη του Ντομίνγκες Ράντσο

Η **Μάχη του Ντομίνγκες Ράντσο **συνέβη στις 7 με 8 Οκτωβρίου 1846 και ήταν μέρος του Αμερικανομεξικανικού πολέμου

Μόλις οι Αμερικάνοι ενημερώθηκαν για την ήττα του στρατού τους κατά την πολιορκία του Λος Άντζελες έστειλαν ναυτική και στρατιωτική υποστήριξη στην περιοχή του Σαν Πέντρο (ισπανική προφορά: Σαν Πέδρο). Οι δυνάμεις έφθασαν στις 6 Οκτωβρίου και ξεκίνησαν να κατευθύνονται με σκοπό να ξανακαταλάβουν την περιοχή που ήταν στα χέρια των Μεξικάνων. Ωστόσο δεν ήταν καλά προστατευμένοι και δεν είχαν επαρκή πυροβολικό. Κατασκήνωσαν στο Ντομίνγκες Ράντσο το βράδυ στις 7 Οκτωβρίου.

Ωστόσο οι Μεξικάνοι τους χτύπησαν τους Αμερικάνους απρόσμενα το βράδυ και με εξαιρετικές στρατηγικές κινήσεις τους οδήγησαν σε υποχώρηση προς το Σαν Πέντρο και αργότερα στα καράβια τους αναβάλλοντας έτσι τα σχέδια τους για την κατάληψη του Λος Άντζελες μετά την πολιορκία του από τους Μεξικάνους.

## Παραπομπές


Κατηγορία:Καλιφόρνια
Κατηγορία:Ιστορία των Ηνωμένων Πολιτειών
Κατηγορία:Ιστορία του Μεξικού